హర్చరణ్ సింగ్ బ్రార్

హర్చరణ్ సింగ్ బ్రార్ (21 జనవరి 1922 – 6 సెప్టెంబర్ 2009) భారతీయ రాజకీయ నాయకుడు. ఆయన పంజాబ్ రాష్ట్రానికి చెందిన భారత జాతీయ కాంగ్రెస్ పార్టీ నాయకుడు. 31 ఆగస్టు 1995 నుండి 21 నవంబర్ 1996 వరకు పంజాబ్ 13వ ముఖ్యమంత్రిగా పనిచేశారు. హత్యకు గురైన ముఖ్యమంత్రి బియంత్ సింగ్ తరువాత ఆయన బాధ్యతలు స్వీకరించారు. ఆ సమయంలో ఆయన ముక్తసర్ నియోజకవర్గం నుండి పంజాబ్ శాసనసభ సభ్యుడిగా ఉన్నారు.

వ్యక్తిగత జీవితం
హర్చరణ్ సింగ్ బ్రార్ 1922 జనవరి 21న సర్దార్ బల్వంత్ సింగ్ బ్రార్ దంపతులకు జన్మించారు. ఆయన బ్రార్ జాట్ కుటుంబానికి చెందినవారు. ఆయన స్వగ్రామం సరాయి నగ (ప్రస్తుతం శ్రీ ముక్తసర్ సాహిబ్ జిల్లా పరిధిలో ఉంది). 

ఆయన ఎచిసన్ కాలేజ్లో చదివి, అనంతరం లాహోర్‌లోని గవర్నమెంట్ కాలేజ్‌లో పట్టభద్రులయ్యారు.

ఆయన రెండు వివాహాలు చేసుకున్నారు. మొదటి భార్య జగీర్ కౌర్. ఈ దంపతులకు ఒక కుమార్తె చరణ్‌జిత్ కౌర్ జన్మించింది. రెండవ భార్య గుర్బిందర్ కౌర్, ఆమె ప్రతాప్ సింగ్ కైరోన్ కుటుంబానికి చెందినది. రెండవ వివాహం ద్వారా ఆయనకు ఒక కుమారుడు కన్వర్జిత్ సింగ్ బ్రార్ (అదేశ కన్‌వర్జిత్ సింగ్ బ్రార్) మరియు ఒక కుమార్తె కన్వల్‌జిత్ కౌర్ జన్మించారు. ఆయన కుమారుడు కన్వర్జిత్ సింగ్ బ్రార్ కూడా రాజకీయ నాయకుడిగా పనిచేశారు.

రాజకీయ జీవితం
బ్రార్ ఐదు సార్లు పంజాబ్ శాసనసభ సభ్యుడిగా ఎన్నికయ్యారు.  
 ముక్తసర్ (1960–62, 1962–67, 1992–97)
 గిద్దర్బాహా (1967–72)
 కోట్కపురా (1969–74)

ఆయన 1977 ఫిబ్రవరి నుండి సెప్టెంబర్ వరకు ఒడిశా గవర్నర్గా, 24 సెప్టెంబర్ 1977 నుండి 9 డిసెంబర్ 1979 వరకు హర్యానా గవర్నర్గా పనిచేశారు.

1995 ఆగస్టు 31న చండీగఢ్లో జరిగిన బాంబు పేలుడులో ముఖ్యమంత్రి బియంత్ సింగ్ మరణించడంతో, బ్రార్ పంజాబ్ ముఖ్యమంత్రిగా బాధ్యతలు స్వీకరించారు. ఆయన పాలనలో ఫరీద్‌కోట్ జిల్లా నుండి ముక్తసర్ మరియు మొగా జిల్లాలను వేరు చేశారు. అలాగే ఆయన సాగునీటి మరియు విద్యుత్ శాఖ మంత్రి, ఆరోగ్య మరియు కుటుంబ సంక్షేమ శాఖ మంత్రిగా కూడా పనిచేశారు.

మరణం
హర్చరణ్ సింగ్ బ్రార్ 6 సెప్టెంబర్ 2009న దీర్ఘకాలిక అనారోగ్యంతో చండీగఢ్లో మరణించారు.

మూలాలు

వర్గం:1922 జననాలు
వర్గం:2009 మరణాలు
వర్గం:పంజాబ్ ముఖ్యమంత్రులు
వర్గం:హర్యానా గవర్నర్లు
వర్గం:ఒడిశా గవర్నర్లు
వర్గం:పంజాబ్ శాసనసభ సభ్యులు 1992–1997
వర్గం:భారత జాతీయ కాంగ్రెస్ ముఖ్యమంత్రులు
వర్గం:పంజాబ్‌కు చెందిన భారత జాతీయ కాంగ్రెస్ రాజకీయ నాయకులు
వర్గం:ఒడిశాకు చెందిన భారత జాతీయ కాంగ్రెస్ రాజకీయ నాయకులు